Այսօր կայացած քննարկմանը մասնակցել են նաև սահմանադրական փոփոխությունների դեմ պայքարող «Չե՛ք անցկացնի» քաղաքացիական նախաձեռնության անդամները: «Անի» հյուրանոցի դահլիճում նրանք նստած են եղել «ՈՉ» գրությամբ պաստառներով, որոնք բարձրացրել են Սահմանադրական փոփոխությունների մասնագիտական հանձնաժողովի անդամ Վարդան Պողոսյանի, ինչպես նաև փոփոխություններին կողմ հանդես եկող ՀՅԴ֊ական պատգամավոր Արծվիկ Մինասյանի ելույթների ժամանակ։